Príloha č. 2 súťažných podkladov

**Návrh**

**Rámcová dohoda č. SVO-RVO3-2024/000523-xxx**

**na dodávku nábojov na športové účely – časť 1 – Náboje kalibru 12/70 mm**

**na dodávku nábojov na športové účely – časť 2 – Náboje kalibru .22 long rifle**

uzatvorená podľa § 269 ods.2 zákona č. 513/1991 Zb. Obchodný zákonník v znení neskorších predpisov

a podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č.343/2015 Z. z.“) (ďalej len „Dohoda“)

medzi zmluvnými stranami:

**Slovenská republika zastúpená Ministerstvom vnútra Slovenskej republiky**

sídlo: Pribinova 2, 812 72 Bratislava

v zastúpení: xxxxxxxxxx, štátny tajomník Ministerstva vnútra Slovenskej Republiky,

na základe plnej moci č. p. xxxxxxxxxxxxxxxxxxxxxxxxxx

IČO: 00 151 866

Bankové spojenie: Štátna pokladnica, číslo účtu: 7000180023/8180

SWIFT : SPSRSKBA

IBAN: SK7881800000007000180023

Kontaktná osoba: XXXXXX

tel. kontakt: XXXXXX

e-mail: XXXXX

(ďalej len „**Centrálna obstarávacia organizácia**“)

a

**XXX**

sídlo: XXX

zastúpený: XXX

IČO: XXX

DIČ: XXX

Identifikačné číslo pre DPH: XXX

Bankové spojenie: XXX

SWIFT: XXX

IBAN: XXX

Zapísaný v: XXX

Kontaktná osoba: XXX

tel. kontakt: XXX

e-mail: XXX

(ďalej len „**Predávajúci**“)

(**Centrálna obstarávacia organizácia a Predávajúci** ďalej spolu ako „**Zmluvné strany**“ alebo každý samostatne aj ako „**Zmluvná strana**“).

**Úvodné ustanovenia**

* 1. Ministerstvo vnútra Slovenskej republiky ako verejný obstarávateľ podľa § 7 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“) je Centrálnou obstarávacou organizáciou v zmysle § 15 ods.1, písm. b) zákona č. 343/2015 Z. z. a plní všetky povinnosti, ktoré mu takto vyplývajú z príslušných právnych predpisov pri aplikácii postupov verejného obstarávania.
  2. Dňa 18.03.2024 Centrálna obstarávacia organizácia (ďalej aj ako „Príkazník“) uzatvorila Príkaznú zmluvu č. VO1-2024/000722-028 so **ŠPORTOVÝM CENTRUM POLÍCIE, so sídlom Romanova 37, 851 02 Bratislava, IČO: 00 735 353** (ďalej len „**Príkazca alebo Kupujúci**“), ktorej predmetom je záväzok Príkazníka, že pre Príkazcu vykoná bezodplatne vo vlastnom mene a na účet Príkazcu verejné obstarávanie (ďalej len „Príkazná zmluva“). V zmysle čl. II Príkaznej zmluvy sa Príkazník sa zaväzuje uzatvoriť s dodávateľom rámcovú dohodu, a na základe tejto rámcovej dohody je Príkazca oprávnený uzatvárať čiastkové zmluvy alebo vystavovať objednávky na dodávku predmetu zákazky.
  3. V súlade s vyššie uvedeným Centrálna obstarávacia organizácia vyhlásila oznámením č. .........., zverejneným vo Vestníku verejného obstarávania č. .........dňa .......... verejnú súťaž na realizáciu zákazky s názvom „Náboje na športové účely, *časť 1 – Náboje kalibru 12/70 mm “ a* „Náboje na športové účely, *časť 2 – Náboje kalibru .22 long rifle* (ďalej len „verejné obstarávanie“).
  4. Na základe vyhodnotenia ponúk bola ponuka Predávajúceho vybraná ako ponuka úspešného uchádzača v súlade s podmienkami uvedenými v súťažných podkladoch verejného obstarávania. Na základe tejto skutočnosti a predloženej ponuky Predávajúceho sa Zmluvné strany v slobodnej vôli a v súlade s platnými právnymi predpismi rozhodli uzatvoriť túto Dohodu.
  5. Centrálna obstarávacia organizácia týmto vyhlasuje, že je spôsobilá túto Dohodu uzatvoriť.
  6. Predávajúci týmto vyhlasuje, že je spôsobilý túto Dohodu uzatvoriť a plniť záväzky v nej obsiahnuté.

**Článok 1**

**Predmet Dohody**

1. Predmetom tejto Dohody sú podmienky nákupu a predaja nábojov na športové účely pre potreby Príkazcu špecifikované v Prílohe č.1 tejto Dohody (ďalej len „**Tovar**“). Zmluvné strany sa dohodli, že za účelom kúpy Tovaru podľa tejto Dohody uzatvoria Príkazca a Predávajúci spôsobom popísaným v tejto Dohode kúpnu/kúpne zmluvu/zmluvy podľa ustanovenia § 409 a nasl. Obchodného zákonníka, v ktorej budú špecifikované všetky detaily kúpy Tovaru (ďalej len „**Kúpna zmluva**“).
2. Predávajúci sa zaväzuje dodávať za podmienok stanovených touto Dohodou a Kúpnou zmluvou Kupujúcemu Tovar a Kupujúci sa zaväzuje Tovar prevziať a zaplatiť kúpnu cenu dohodnutú v súlade s podmienkami Dohody a Kúpnej zmluvy. Súčasťou dodávky Tovaru je doprava vlastnými vozidlami a pracovníkmi Predávajúceho do miesta dodania podľa čl. 5 bod 5.2 tejto Dohody, naložením a vyložením do skladu v mieste dodania a za podmienok určených touto Dohodou.

**Článok 2**

**Špecifikácia tovaru a spôsob plnenia**

1. Tovar je presne špecifikovaný v opise predmetu zákazky použitom v súťažných podkladoch (ďalej len „Príloha č. 1.A“) ako aj v ponuke Predávajúceho predloženej do verejného obstarávania (ďalej len „Príloha č. 1.B“) a tvorí prílohu č. 1 tejto Dohody.
2. Predávajúci sa zaväzuje dodať Tovar v kvalite špecifikovanej v Prílohe č. 1.B tejto Dohody a v bezchybnom stave. V prípade, že dodávaný Tovar požadovaný Kupujúcim v zmysle Prílohy č. 1. B tejto Dohody nie je/nebude v celom rozsahu zhodný počas plnenia Kúpnej zmluvy s ponukou Predávajúceho podľa Prílohy č. 1.B tejto Dohody, má Kupujúci právo v prípade, že je to pre neho výhodnejšie, požadovať od Predávajúceho dodanie Tovaru podľa Prílohy č. 1.A tejto Dohody v rozsahu Kúpnej zmluvy tak, ako bolo zadané v predmetnom verejnom obstarávaní.
3. Zmluvné strany sa dohodli, že Kúpne zmluvy uzatvárané podľa § 83 ods. 4 zákona č. 343/2015 Z. z., na základe tejto Dohody budú zodpovedať podmienkam dohodnutým v tejto Dohode, najmä s ohľadom na práva a povinností dohodnuté v tejto Dohode. V Kúpnej zmluve bude určená aj maximálna cena celkom za Tovar kupovaný na základe uvedenej Kúpnej zmluvy.

**Článok 3**

**Cena**

* 1. Maximálne jednotkové ceny ako aj maximálna cena celkom za Tovar musí byť stanovená v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „Cena“).
  2. Cena musí zahŕňať všetky ekonomicky oprávnené náklady Predávajúceho vynaložené v súvislosti s dodávkou Tovaru (najmä náklady za Tovar, na obstaranie Tovaru, dovozné clá, dopravu na miesto dodania, náklady na obalovú techniku a balenie) a primeraný zisk Predávajúceho.
  3. Cena za Tovary musí byť stanovená v mene EUR. K fakturovanej Cene bude vždy pripočítaná DPH stanovená v súlade so všeobecne záväznými právnymi predpismi platnými na území Slovenskej republiky v čase dodania Tovaru.
  4. Cena celkom za Tovar, ktorý môže byť v súlade s touto Dohodou dodaný je stanovená v súlade s ponukou predloženou úspešným uchádzačom vo verejnom obstarávaní a je uvedená v prílohe č. 2 tejto Dohody.
  5. Predávajúci prehlasuje, že Tovar poskytuje Kupujúcemu za najlepších/najvýhodnejších podmienok, aké sa poskytujú na relevantnom trhu.
  6. Zmena miery inflácie (ďalej len "inflačná doložka"): Predávajúci je oprávnený po uplynutí kalendárneho roka zvýšiť cenu dodávaného tovaru o 100 % ročnej miery inflácie oficiálne vyhlásenej Štatistickým úradom v Slovenskej republike za uplynulý kalendárny rok. Zmluvné strany sa dohodli, že pri každej úprave výšky ceny dodávaného tovaru bude účastníkmi zmluvy uzavretý písomný dodatok, ktorý potvrdí zmenu výšky cien v zmysle inflačnej doložky, pričom Kupujúci je povinný tento podpísať. V prípade, ak Kupujúci dodatok najneskôr do 10 pracovných dní po doručení Predávajúcim nepodpíše, zmena cien podľa inflačnej doložky je platná a účinná aj bez podpisu dodatku Kupujúcim a to dňom doručenia oznámenia o zvýšení cien.

**Článok 4**

**Predpokladané množstvo predmetu Tovaru**

* 1. Predpokladané množstvo Tovaru, ktoré Kupujúci kúpi od Predávajúceho v súlade s touto Dohodou a Kúpnymi zmluvami je uvedené v prílohe č. 1 tejto Dohody.
  2. Kupujúci nie je povinný zakúpiť predpokladané množstvo Tovaru podľa bodu 4.1. tohto článku, ani vyčerpať predpokladaný finančný objem zákazky podľa čl.3 bod 3.4 tejto Dohody. Celkové zakúpené množstvo Tovaru bude závisieť výlučne od potrieb Kupujúceho počas účinnosti tejto Dohody.

**Článok 5**

**Doba platnosti dohody a miesto dodania**

* 1. Táto Dohoda sa uzatvára na obdobie štyridsaťosem (48) mesiacov odo dňa nadobudnutia účinnosti tejto Dohody, alebo do vyčerpania finančného limitu uvedeného v čl.3 bod 3.4 tejto Dohody, podľa toho, ktorá skutočnosť nastane skôr.
  2. Miestom dodania je: - Sklad ŠPORTOVÉHO CENTRA POLÍCIE – Biely Kostol (pre 1. časť),

- Strelnica Bratislava - Jarovce (pre 2. časť).

**Článok 6**

**Dodanie tovaru a povinnosti zmluvných strán**

* 1. Tovar musí byť dodaný v súlade s opisom predmetu zákazky riadne zabalený a označený. Prebratie Tovaru dodaného do miesta dodania Tovaru sa uskutoční fyzickým prevzatím Tovaru, kontrolou množstva a kvality dodaného tovaru a podpisom dodacieho listu splnomocneným zástupcom Predávajúceho a Kupujúceho.
  2. Predávajúci sa zaväzuje dodať Tovar v súlade s Kúpnou zmluvou najneskôr do 30 dní od jej účinnosti ak v Kúpnej zmluve nie je dohodnuté inak. Predávajúci sa zaväzuje, že v spolupráci s výrobcom dodávaného streliva zabezpečí, ak to usporiadateľ súťaže umožní, aby na vrcholných svetových a európskych súťažiach počas platnosti tejto Dohody bolo pre športovcov Športového centra polície k dispozícii strelivo rovnakých druhov a parametrov ako je uvedené v Prílohe č. 1.B tejto Dohody (**bod č. 1.2.1.** Náboj 1. Výkonnostnej skupiny, položky č. 1.2.1.1., 1.2.1.4., 1.2.1.6 a 1.2.1.7.. V prípade, že dodávané strelivo nebude spĺňať technické požiadavky uvedené v Prílohe č.1 B tejto Dohody (**bod č. 1.2.1. a č. 1.2.2.**), má Kupujúci nárok na úhradu nákladov a ďalej právo:
     1. vrátiť celú dodávku Tovaru Predávajúcemu na jeho náklady,
     2. požadovať úhradu zmluvnej pokuty vo výške 5.000,00 EUR so splatnosťou do 30 kalendárnych dní od doručenia sankčnej faktúry Predávajúcemu,
     3. odstúpiť od Kúpnej zmluvy spôsobom uvedeným v Kúpnej zmluve,
     4. fakturovať Predávajúcemu priame náklady súvisiace s odstúpením od Kúpnej zmluvy.
  3. Predávajúci je povinný Centrálnej obstarávacej organizácii oznámiť akúkoľvek zmenu údajov u subdodávateľov uvedených v Prílohe č. 4 tejto Dohody, a to bezodkladne.
  4. V prípade zmeny subdodávateľa je Predávajúci povinný najneskôr do 5 pracovných dní odo dňa zmeny subdodávateľa predložiť Centrálnej obstarávacej organizácii informácie o novom subdodávateľovi a predmete subdodávok, pričom pri výbere subdodávateľa musí Predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
  5. Povinnosti Predávajúceho, vrátane pravidiel výberu subdodávateľa uvedené v bodoch 6.3 a 6.4 tejto Dohody platia po celú dobu trvania tejto Dohody.
  6. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.

**Článok 7**

**Platobné podmienky a fakturácia**

* 1. Kupujúci sa zaväzuje za dodaný Tovar zaplatiť Predávajúcemu cenu podľa Kúpnej zmluvy na základe faktúry vystavenej Predávajúcim po dodaní Tovaru a podpísaní preberacieho protokolu s vyznačením riadneho dodania Tovaru. Kupujúci neposkytne Predávajúcemu žiaden preddavok na zrealizovanie predmetu plnenia Kúpnej zmluvy.
  2. Každá faktúra vystavená Predávajúcim bude obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúry bude originál/fotokópia dodacieho listu s vyznačením riadneho dodania Tovaru potvrdeného Kupujúcim.
  3. Lehota splatnosti faktúry Predávajúceho je tridsať (30) dní odo dňa doručenia faktúry Kupujúcemu. Ak predložená faktúra nebude vystavená v súlade s touto Dohodou a/alebo Kúpnou zmluvou, Kupujúci ju bezodkladne u Predávajúceho reklamuje a bude požadovať jej opravu. Opravená faktúra je splatná do tridsiatich (30) dní odo dňa jej opätovného doručenia Kupujúcemu.
  4. Všetky faktúry budú uhrádzané výhradne bezhotovostne prevodným príkazom.
  5. Bankové spojenie Predávajúceho uvedené na faktúre musí byť zhodné s bankovým spojením dohodnutým v tejto Dohode.

**Článok 8**

**Záručná doba a zodpovednosť za vady**

* 1. Predávajúci zodpovedá v súlade s príslušnými ustanoveniami Obchodného zákonníka za vady dodaného Tovaru.
  2. Za predpokladu, že Kupujúci Tovar riadne skladuje a používa v súlade s jeho účelom, zodpovedá Predávajúci v zmysle § 429 a nasl. Obchodného zákonníka za akosť Tovaru (2) roky (ďalej len „Záručná doba“) od prevzatia Tovaru Kupujúcim, t.j. odo dňa uvedeného na preberacom protokole.
  3. Podľa bodu 8.2. tohto článku Predávajúci zodpovedá za to, že dodaný Tovar bude mať počas Záručnej doby vlastnosti vymedzené v opise predmetu zákazky a že Tovar bude spôsobilý na použitie za účelom, na aký sa Tovar obvykle používa.
  4. Kupujúci je povinný písomne oznámiť Predávajúcemu chyby akosti Tovaru bez zbytočného odkladu po ich zistení, najneskôr do konca dohodnutej záručnej doby (ďalej len „Uplatnenie záruky“).
  5. Uplatnenie záruky musí obsahovať:
  6. číslo Kúpnej zmluvy,
  7. popis chyby akosti Tovaru alebo spôsob ako sa chyba akosti Tovaru prejavuje,
  8. počet chybných kusov Tovaru,
  9. určenie spôsobu uspokojenia nároku zo záruky podľa bodu 8.7. tohto článku.
  10. Predávajúci je povinný sa písomne k Uplatneniu záruky vyjadriť do siedmych (7) dní po jeho doručení. Ak sa Predávajúci v tejto lehote nevyjadrí, má sa za to, že Uplatnenie záruky je oprávnené a Predávajúci nemá k oznámenými chybám akosti Tovaru žiadne výhrady (ďalej len „Oprávnená reklamácia“).
  11. V Uplatnení záruky je Kupujúci povinný určiť, aké nároky si uplatňuje zo záruky. V prípade Oprávnenej reklamácie môže Kupujúci požadovať podľa svojho uváženia:

1. vrátenie zaplatenej kúpnej ceny za Tovar vykazujúci chyby akosti,
2. výmenu Tovaru vykazujúceho chyby akosti za bezchybný Tovar.
   1. Popri nárokoch ustanovených v bode 8.7. tohto článku má Kupujúci nárok na náhradu škody.
   2. V prípade nárokov z Oprávnenej reklamácie podľa bodu 8.7.1 tohto článku je Predávajúci povinný vystaviť a doručiť Kupujúcemu dobropis (oprava základu dane s náležitosťami podľa príslušných právnych predpisov) so splatnosťou tridsať (30) dní odo dňa jeho doručenia Kupujúcemu.
   3. V prípade nárokov z Oprávnenej reklamácie podľa bodu 8.7.2 tohto článku je Predávajúci povinný vymeniť Tovar vykazujúcich vady akosti za bezchybný Tovar do (30) dní odo dňa doručenia Uplatnenia záruky. V tomto prípade zabezpečí Predávajúci odobratie Tovaru vykazujúceho vady akosti z miesta dodania Tovaru a dodanie bezchybného Tovaru na miesto dodania Tovaru na svoje náklady.

**Článok 9**

**Zánik Dohody**

* 1. Zmluvný vzťah založený touto Dohodou možno skončiť pred dobou stanovenou v čl. 5 bod 5.1 tejto Dohody nasledovne:
     1. písomnou dohodou Zmluvných strán, a to dňom uvedeným v takejto dohode; v dohode o ukončení Dohody sa súčasne upravia aj nároky Zmluvných strán vzniknuté na základe alebo v súvislosti s Dohodou,
     2. písomným odstúpením od Dohody ktoroukoľvek zo Zmluvných strán,
     3. výpoveďou Dohody podľa bodu 9.6 a 9.7 tohto článku.
  2. Centrálna obstarávacia organizácia je oprávnená odstúpiť od Dohody v prípade, ak:
     1. v čase jej uzavretia existoval dôvod na vylúčenie Predávajúceho pre nesplnenie podmienky účasti podľa § 32 ods. 1 písm. a) zákona č. 343/2015 Z. z.,
     2. Predávajúci nebol v čase uzavretia tejto Dohody zapísaný v registri partnerov verejného sektora alebo ak bol vymazaný z registra partnerov verejného sektora; alebo
     3. došlo k splneniu zákonných dôvodov na odstúpenie od tejto Dohody (najmä podľa § 19 zákona č. 343/2015 Z. z.),
     4. proti Predávajúcemu začalo konkurzné konanie alebo reštrukturalizácia,
     5. Predávajúci vstúpil do likvidácie,
     6. Predávajúci poruší povinnosti podľa čl. 6 bod 6.4 až 6.6 tejto Dohody.
  3. Predávajúci je oprávnený odstúpiť od Dohody v prípade, ak Centrálna obstarávacia organizácia poruší Dohodu podstatným spôsobom. Za podstatné porušenie tejto Dohody na strane Centrálnej obstarávacej organizácie sa považuje omeškanie Kupujúceho s úhradou faktúry o viac ako šesťdesiat (60) dní po lehote jej splatnosti.
  4. Odstúpenie od tejto Dohody musí mať písomnú formu, musí sa v ňom uviesť dôvod odstúpenia a je účinné dňom doručenia druhej Zmluvnej strane.
  5. Zmluvná strana, ktorá odstúpi od Dohody, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci. Pre účely tejto Dohody sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény.
  6. Túto Dohodu môže každá zo Zmluvných strán písomne vypovedať bez udania dôvodu s výpovednou lehotou troch (3) mesiacov. Výpovedná lehota začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola písomná výpoveď doručená druhej Zmluvnej strane.
  7. Táto Dohoda môže byť zo strany Centrálnej obstarávacej organizácie vypovedaná aj z dôvodu neschopnosti Predávajúceho dodať predmet plnenia, alebo z dôvodu nedodania predmetu plnenia za cenu určenú podľa čl.3 bod 3.4 tejto Dohody s výpovednou lehotou dva (2) mesiace. Výpovedná lehota začína plynúť prvým dňom kalendárneho mesiaca nasledujúcom po kalendárnom mesiaci, v ktorom bola výpoveď doručená Predávajúcemu.

**Článok 10**

**Zmluvné pokuty a úroky z omeškania**

1. V prípade, že Predávajúci nedodá Tovar v súlade s Kúpnou zmluvou (riadne) a v dohodnutom termíne (včas) má Kupujúci právo požadovať za každý začatý deň omeškania zmluvnú pokutu vo výške 0,05 % z ceny Tovaru, s dodávkou ktorého je Predávajúci v omeškaní.
2. V prípade omeškania Kupujúceho s úhradou faktúry, má Predávajúci právo za každý začatý deň omeškania požadovať úrok z omeškania v zákonnom stanovenej výške.
3. V prípade omeškania Predávajúceho s výmenou Tovaru podľa čl.8 bod 8.10 tejto Dohody má Kupujúci právo požadovať za každý začatý deň omeškania zmluvnú pokutu vo výške 0,05 % z ceny Tovaru, s ktorého výmenou je Predávajúci v omeškaní.
4. Zaplatením zmluvnej pokuty nie je dotknutý nárok Kupujúceho na náhradu škody.

**Článok 11**

**Vlastnícke právo**

Kupujúci nadobúda vlastnícke právo k Tovaru podpisom dodacieho listu s vyznačením riadneho dodania Tovaru.

**Článok 12**

**Náhrada škody**

V prípade že Kupujúci utrpí škodu spôsobenú Predávajúcim, Predávajúci sa túto škodu zaväzuje v plnom rozsahu Kupujúcemu nahradiť.

**Článok 13**

**Záverečné ustanovenia a riešenie sporov**

* 1. Akákoľvek písomnosť alebo iné správy, ktoré sa doručujú v súvislosti s Dohodou a Kúpnou zmluvou (každá z nich ďalej ako „Oznámenie“) musia byť:
     1. v písomnej podobe,

13.1.2. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom Dohody.

* 1. Oznámenie poskytované Centrálnej obstarávacej organizácii bude zaslané na adresu uvedenú nižšie alebo inej osobe alebo na inú adresu, ktorú Centrálna obstarávacia organizácia písomne oznámi Predávajúcemu v súlade s týmto článkom Dohody:

ŠPORTOVÉ CENTRUN POLÍCIE

Romanova 37, 851 02 Bratislava, Slovenská republika

k rukám: Ing. Juraj Filan

email: filan@scpolicie.sk

* 1. Oznámenie poskytované Predávajúcemu bude zaslané na adresu uvedenú nižšie alebo inej osobe alebo na inú adresu, ktorú Predávajúci priebežne písomne oznámi Centrálnej obstarávacej organizácii a Kupujúcemu v súlade s týmto článkom Dohody:

Predávajúci:

* 1. Oznámenie nadobúda účinnosť okamihom jeho prevzatia a má sa za prevzaté:
     1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
     2. v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
     3. v čase jeho doručenia, ale najneskôr nasledujúci kalendárny deň po jeho odoslaní, pokiaľ sa doručuje prostredníctvom elektronickej pošty.
  2. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
  3. Zmluvné strany sa dohodli, že Predávajúci nie je oprávnený jednostranne započítať akúkoľvek svoju pohľadávku voči pohľadávkam Kupujúceho.
  4. Ak ktorékoľvek z ustanovení Dohody alebo Kúpnej zmluvy bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný tvoriť časť tejto Dohody alebo Kúpnej zmluvy, avšak zákonnosť, platnosť a vykonateľnosť zvyšných ustanovení Dohody alebo Kúpnej zmluvy zostane nedotknutá.
  5. Zmluvné strany sa dohodli, že pohľadávky vyplývajúce z tejto Dohody a/alebo Kúpnej zmluvy môžu byť postúpené na tretie osoby len s predchádzajúcim písomným súhlasom dlžníka.
  6. Predávajúci sa zaväzuje poskytnúť Centrálnej obstarávacej organizácii a Kupujúcemu všetku súčinnosť nevyhnutnú na plnenie tejto Dohody a/alebo Kúpnej zmluvy.
  7. Táto Dohoda môže byť doplnená alebo zmenená v súlade s právnymi predpismi len písomnými očíslovanými dodatkami, ktoré sa po odsúhlasení obidvoma zmluvnými stranami stávajú neoddeliteľnou súčasťou tejto Dohody.
  8. V ostatných právach a povinnostiach touto Dohodou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území  Slovenskej republiky.
  9. Zmluvné strany sa dohodli, že prípadné spory vyplývajúce z plnenia tejto Dohody budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
  10. Zmluvné strany vyhlasujú, že vôľa prejavená v tejto Dohode je slobodná, vážna, bez omylu v osobe alebo predmete tejto Dohody a že túto Dohodu neuzavreli ani v tiesni ani za nápadne nevýhodných podmienok, čo potvrdzujú podpisom tejto Dohody.
  11. Táto Dohoda je vyhotovená v troch vyhotoveniach s platnosťou originálu, pričom obdrží Predávajúci jedno vyhotovenie, Kupujúci jedno vyhotovenie a Centrálna obstarávacia organizácia jedno vyhotovenie.
  12. Táto Dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, v súlade so zákonom č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Dohodu zverejní Centrálna obstarávacia jednotka.
  13. Dohoda má nasledujúce prílohy, ktoré tvoria jej neoddeliteľnú súčasť:
      1. Príloha č. 1: Opis predmetu zákazky členený na:

Príloha č.1.A - Opis predmetu zákazky použitý v súťažných podkladoch

Príloha č. 1.B - Ponuka Predávajúceho predložená do verejného obstarávania

13.16.2. Príloha č. 2: Štruktúrovaný rozpočet ceny Dohody

13.16.3. Príloha č. 3: Vzor Kúpnej zmluvy

13.16.4. Príloha č. 4: Informácie o subdodávateľoch

V Bratislave dňa .......................................... V ....................... dňa: ..........................................

za Ministerstvo vnútra SR: za Predávajúceho:

....................................................... ........... .......................................................

xxxxxxxxxxxxxxxxx

štátny tajomník Ministerstva vnútra

Slovenskej republiky

**Príloha č. 3: Vzor Kúpnej zmluvy**

**KÚPNA ZMLUVA**

**č.** [•]

uzatvorená podľa ustanovení § 409 a nasl. zákona č. 513/1993 Zb. Obchodný zákonník v znení neskorších predpisov a v súlade s Rámcovou dohodou č. zo dňa .............

(ďalej len „Kúpna zmluva“)

medzi zmluvnými stranami :

**(1)**

Názov:  **ŠPORTOVÉ CENTRUM POLÍCIE**

Sídlo: Romanova 37, 851 02 Bratislava,

Slovenská republika

IČO: 00735353

konajúce prostredníctvom: Mgr. Juraj Minčík

riaditeľ

bankové spojenie: Štátna pokladnica

číslo účtu: SK09 8180 0000 0070 0016 9334

(ďalej len „**Kupujúci**“)

**(2**)

Názov:

Sídlo:

Štatutárny zástupca:

Splnomocnený k podpisu:

IČO:

DIČ:

IČ DPH:

Bankové spojenie:

Číslo účtu:

Tel:

e-mail:

registrácia:

(ďalej len „**Predávajúci**“)

(Kupujúci a Predávajúci ďalej spolu len „**Zmluvné strany**“ alebo každý samostatne aj ako „**Zmluvná strana**“)

**Článok 1**

**Základné ustanovenia**

* 1. Predávajúci sa ako uchádzač zúčastnil verejného obstarávania a bol označený za úspešného uchádzača a Slovenská republika v zastúpení Ministerstva vnútra Slovenskej republiky ako centrálna obstarávacia organizácia (ďalej len „Centrálna obstarávacia organizácia") s ním dňa [•] uzatvorila Rámcovú dohodu č. ...... (ďalej len „Dohoda“) upravujúcu podmienky predaja a kúpy nábojov na športové účely pre potreby Kupujúceho (ďalej len „Tovar“).
  2. Na základe ustanovení Dohody sa Zmluvné strany dohodli uzatvoriť túto Kúpnu zmluvu.
  3. Ak nie je uvedené inak, majú pojmy používané v tejto Kúpnej zmluve význam, tak ako je tento definovaný

v Dohode.

* 1. Ak nie je v tejto Kúpnej zmluve dohodnuté inak, práva a povinnosti Zmluvných strán v zmysle Dohody sú

právami a povinnosťami Zmluvných strán podľa tejto Kúpnej zmluvy.

**Článok 2**

**Predmet zmluvy**

* 1. Predmetom tejto Kúpnej zmluvy je dodanie tovaru definovaného v Prílohe č. 1 tejto Kúpnej zmluvy.
  2. Predávajúci sa zaväzuje v súlade s touto Kúpnou zmluvou a Dohodou dodať Tovar podľa Prílohy č. 1 Kupujúcemu a Kupujúci sa zaväzuje Tovar podľa Prílohy č. 1 prevziať a zaplatiť kúpnu cenu podľa čl. 3 tejto Kúpnej zmluvy.

**Článok 3**

**Kúpna cena**

* 1. Kúpna cena za Tovar, ktorý je predmetom tejto Kúpnej zmluvy bola určená v súlade s Dohodou, podľa zákona Národnej rady Slovenskej republiky č. 18/1996 Z. z. o cenách v znení neskorších predpisov a  vyhlášky Ministerstva financií Slovenskej republiky č. 87/1996 Z. z. v znení neskorších predpisov, ktorou sa vykonáva zákon Národnej rady Slovenskej republiky č.18/1996 Z. z. v znení neskorších predpisov (ďalej len „Cena“).
  2. Cena uvedená v Prílohe č. 1 predstavuje cenu Tovaru vrátane obalu, DPH a dopravy na miesto dodania Tovaru.

**Článok 4**

**Dodacie podmienky**

4.1 Predávajúci sa zaväzuje, že dodá Tovar najneskôr do [•].

4.2 Termín predchádzajúceho oznámenia dodania Tovaru do miesta dodania je minimálne (1) pracovný deň pred dňom dodania. V prípade predchádzajúceho neoznámenia dodania Tovaru Kupujúci nie je povinný dodávaný Tovar prevziať v deň jeho doručenia. Oznámenie dodania Tovaru Predávajúci zrealizuje v čase od 8,00 hod. do 14,00 hod telefonickým oznámením na tel. č.: 0908 947 224, p. Mgr. František Fecko.

**Článok 5**

**Miesto dodania**

Predávajúci sa zaväzuje, že dodá Tovar podľa tejto Kúpnej zmluvy do miesta dodania Tovaru: Sklad ŠCP – Biely Kostol( pre 1.časť) / Strelnica Bratislava – Jarovce ( pre 2.časť).

**Článok 6**

**Zánik Kúpnej zmluvy**

6.1 Zmluvný vzťah založený touto Kúpnou zmluvou možno ukončiť nasledovne:

1. písomnou dohodou Zmluvných strán, a to dňom uvedeným v takejto dohode;
2. písomným odstúpením od Kúpnej zmluvy ktoroukoľvek zo Zmluvných strán,
3. výpoveďou Kúpnej zmluvy podľa bodu 6.6 tohto článku.

6.2 Kupujúci je oprávnený odstúpiť od Kúpnej zmluvy v prípade, ak:

1. proti Predávajúcemu začalo konkurzné konanie alebo reštrukturalizácia,
2. Predávajúci vstúpil do likvidácie,
3. Kupujúci mal tri a viac Oprávnených reklamácii k podstatnej časti dodávky Tovaru,
4. Predávajúci koná v rozpore s touto Kúpnou zmluvou a/alebo všeobecne záväznými právnymi predpismi a na písomnú výzvu Kupujúceho toto konanie a jeho následky v určenej primeranej lehote neodstráni,
5. Predávajúci je neschopný dodať Tovar, alebo z dôvodu nedodania Tovaru za určenú cenu v súlade s čl. 3 tejto Kúpnej zmluvy,
6. Predávajúci poruší ustanovenie čl. 6 bod 6.2 Dohody.

6.3 V prípade odstúpenia od Kúpnej zmluvy zo strany Kupujúceho v zmysle bodu 6.2 písm. f) tejto Kúpnej zmluvy, je Kupujúci oprávnený fakturovať Predávajúcemu priame náklady súvisiace s odstúpením od Kúpnej zmluvy.

6.4 Predávajúci je oprávnený odstúpiť od Kúpnej zmluvy v prípade, ak Kupujúci poruší Kúpnu zmluvu podstatným spôsobom. Za podstatné porušenie tejto Kúpnej zmluvy na strane Kupujúceho sa považuje omeškanie Kupujúceho s úhradou faktúry viac ako šesťdesiat (60) dní od jej splatnosti.

6.5 Odstúpenie je účinné dňom jeho doručenia druhej Zmluvnej strane.

6.6 Túto Kúpnu zmluvu môže každá zo Zmluvných strán písomne vypovedať bez udania dôvodu s výpovednou lehotou troch (3) mesiacov. Výpovedná lehota začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola písomná výpoveď doručená druhej Zmluvnej strane.

**Článok 7**

**Záverečné ustanovenia**

* 1. Vzťah oboch zmluvných strán sa riadi Dohodou a touto Kúpnou zmluvou. Všetky právne vzťahy vrátane právnych vzťahov výslovne touto Kúpnou zmluvou neupravených sa riadia ustanoveniami Obchodného zákonníka a všeobecne záväznými právnymi predpismi platnými v Slovenskej republike.
  2. Táto Kúpna zmluva môže byť menená alebo doplnená len v súlade s právnymi predpismi písomne, formou číslovaných dodatkov, ktoré budú obojstranne podpísané Zmluvnými stranami a budú tvoriť neoddeliteľnú súčasť tejto Kúpnej zmluvy.
  3. Táto Kúpna zmluva nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR v súlade so zákonom č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorými sa menia a dopĺňajú niektoré zákony. Kúpnu zmluvu zverejní Kupujúci.
  4. Kúpna zmluva je vyhotovená v piatich vyhotoveniach s platnosťou originálu, pričom Predávajúci obdrží dve vyhotovenia a Kupujúci obdrží tri vyhotovenia.
  5. Zmluvné strany sa dohodli, že v rozsahu tejto Kúpnej zmluvy splnomocnený pre vecné konanie za stranu Kupujúceho je *Mgr. František Fecko*, za stranu Predávajúceho [•] (*doplní Predávajúci*).
  6. Zmluvné strany prehlasujú, že táto Kúpna zmluva vyjadruje ich vážnu a slobodnú vôľu, že zmluvné prejavy sú dostatočne určité a zrozumiteľné a že zmluva nebola uzatvorená v tiesni, prípadne za nápadne nevýhodných podmienok. Na znak súhlasu s celým obsahom jej oprávnení zástupcovia obdivoch Zmluvných strán podpisujú.
  7. Kúpna zmluva má nasledujúce prílohy, ktoré tvoria jej neoddeliteľnú súčasť:

7.7.1 Príloha č. 1: doplniť!

V Bratislave dňa . . . . . . . . . . . . . . . V . . . . . . . . . . . . dňa. . . . . . . . . . . . . . .

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**za Kupujúceho : za Predávajúceho :**